b'\n_START_ARTICLE_\nPlodni polumjesec\n_START_PARAGRAPH_\nPlodni polumjesec je podru\xc4\x8dje u jugozapadnoj Aziji i sjevernoj Africi i sastoji se od plodnih podregija Mezopotamije i Levanta. Kroz ovu regije protje\xc4\x8du \xc4\x8detiri velike rijeke: Nil, Jordan, Eufrat i Tigris._NEWLINE_S ju\xc5\xbene strane je ome\xc4\x91en Sirijskom pustinjom, a sa sjeverne Anadolijom. Prote\xc5\xbee se od isto\xc4\x8dne obale Sredozemnog mora do Perzijskog zaljeva, zahva\xc4\x87aju\xc4\x87i teritorij povr\xc5\xa1ine izme\xc4\x91u 400.000 i 500.000 km\xc2\xb2._NEWLINE_Zbog bogatog povijesnog naslje\xc4\x91a, ovo podru\xc4\x8dje se \xc4\x8desto naziva kolijevkom civilizacije i smatra se mjestom nastanka pismenosti i otkri\xc4\x87a kota\xc4\x8da._NEWLINE_Naziv Plodni polumjesec je skovao ameri\xc4\x8dki arheolog James Henry Breasted sa Sveu\xc4\x8dili\xc5\xa1ta u Chicagu, nadahnut \xc4\x8dinjenicom da je rije\xc4\x8d o plodnom podru\xc4\x8dju \xc4\x8diji oblik podsje\xc4\x87a na polumjesec._NEWLINE_Dana\xc5\xa1nje dr\xc5\xbeave \xc4\x8diji se teritoriji nalaze u potpunosti ili djelomi\xc4\x8dno unutar Plodnog polumjeseca su Irak, Izrael (sa Palestinom), Jordan, Libanon, Sirija, dio sjeveroisto\xc4\x8dnog Egipta i mali dio jugozapadne Turske i zapadnog Irana.'